CELEX: 32014R0349
Language: el
Date: 2014-04-03 00:00:00
Title: Εκτελεστικός κανονισμός (ΕΕ) αριθ. 349/2014 της Επιτροπής, της 3ης Απριλίου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

8.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 349/2014 ΤΗΣ ΕΠΙΤΡΟΠΉΣ
   της 3ης Απριλίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Απριλίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Μαλακό υφασμάτινο είδος διπλής όψεως σε σχήμα καλαθιού, διαστάσεων περίπου 35 cm × 25 cm, με παραγεμισμένα άκρα (ύψους 10 cm) και παραγεμισμένη βάση. Η μία από τις εξωτερικές πλευρές του είδους αποτελείται από ύφασμα (100 % πολυεστέρα), ενώ η άλλη πλευρά από χνουδωτό πλεκτό (100 % πολυεστέρα). Το είδος προορίζεται για χρήση από μικρά ζώα συντροφιάς.
                  (Βλέπε φωτογραφίες Α και Β) (1)
                  
               
               
                  6307 90 98
               
               
                  Η κατάταξη καθορίζεται από τους γενικούς κανόνες 1, 3(γ) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 6307, 6307 90 και 6307 90 98.
                  Λόγω των αντικειμενικών χαρακτηριστικών του, το είδος είναι καλάθι από ύφασμα σχεδιασμένο για να παρέχει άνεση σε μικρά ζώα συντροφιάς.
                  Η κατάταξη ως έπιπλο στην κλάση 9403 αποκλείεται, επειδή η κλάση αυτή καλύπτει προϊόντα διαφορετικού χαρακτήρα, τα οποία χρησιμοποιούνται σε ιδιωτικές κατοικίες, ξενοδοχεία, γραφεία, σχολεία, εκκλησίες, καταστήματα, εργαστήρια κ.λπ. [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9403 του ΕΣ].
                  Η κατάταξη στην κλάση 9404 αποκλείεται επίσης, επειδή τα καλάθια από ύφασμα δεν είναι παρόμοια με τα είδη κλινοστρωμνής και παρόμοια είδη. Επιπλέον, το είδος δεν έχει πρόσθετα στοιχεία που να τονίζουν τη χρήση του ως είδος κλινοστρωμνής.
                  Το είδος θεωρείται έτοιμο είδος κατά την έννοια της κλάσης 6307.
                  Η εσωτερική και η εξωτερική πλευρά του είδους είναι εξίσου ουσιώδεις, λόγω του γεγονότος ότι είναι αντιστρέψιμες και το είδος μπορεί να χρησιμοποιηθεί και από τις δύο όψεις του. Δεδομένου ότι δεν μπορεί να διαπιστωθεί εάν το χνουδωτό πλεκτό (που οδηγεί στην κατάταξη στον κωδικό ΣΟ 6307 90 10) ή το ύφασμα (που οδηγεί στην κατάταξη στον κωδικό ΣΟ 6307 90 98) προσδίδει στο είδος τον ουσιώδη χαρακτήρα του, κατά την έννοια του γενικού κανόνα 3(β), το είδος θα πρέπει να καταταχθεί στην τελευταία κατά σειρά αρίθμησης κλάση μεταξύ εκείνων που μπορούν να ληφθούν έγκυρα υπόψη.
                  Το είδος πρέπει συνεπώς να καταταχθεί στον κωδικό ΣΟ 6307 90 98.
               
            
         
      
                  
                     
               
               
                  
                     
               
            
                  A
               
               
                  Β
               
            
         (1)  Η φωτογραφία έχει καθαρά ενημερωτικό χαρακτήρα.